Verkeer erg ontwrig toe brandweerwa omslaan | Maroela Media
Die verkeer in Constantia Kloof in die weste van Johannesburg is Dinsdagoggend erg ontwrig nadat ŉ brandweerwa met twee ander voertuie gebots en omgeslaan het.
Russel Meiring, woordvoerder van ER24, het gesê by paramedici se aankoms op die toneel in Christiaan de Wet-rylaan, het die brandweerwa op sy kant teen ŉ motor gelê met ŉ tweede motor gedeeltelik onder die brandweerwa vasgevang.
Altesaam agt mense, insluitend vier brandbestryders, het geringe tot matige beserings opgedoen. “Die mense is op die toneel behandel voordat hulle na verskillende hospitale in die gebied geneem is,” het Meiring gesê.
“Dit is nie duidelik wat die botsing veroorsaak het nie, maar die verkeer is erg ontwrig terwyl owerhede besig was om die toneel op te ruim.” Die oorsaak van die ongeluk word ondersoek.
Polisieman in hof oor ‘bloedmonsters in mikrogolf’
Wonderwerk dat niemand dood is nie
Dit lyk soos die T-aansluiting Christiaan de Wetrylaan en Wilgerood. Daar was al BAIE ongelukke daar….Die padoppervlak is baie glad, en van twee kante af teen ‘n afdraende. Die taxi’s jaag soos malgoed en draai uit die linkerkantste baan REGS op in Wilgerood. Die sper-relings en verkeerslig-pale is al male sonder tal vervang……en steeds is daar ongelukke so gereeld soos klokslag!!
Lesensie dalk gekoop ?
Heel moontlik gekoop.
Bly om te hoor almal is lewendig. Hopelik nie ‘n geval van mense wat weer nie plek maak vir nood voertuie nie. Deesdae op die paaie word daar nie meer plek gemaak vir ambulanse of brandweer nie.